open-index/open-wikipedia-markdown huggingface dataset:
Kam

**Kam** er et hårredskap med tenner, tinder eller tagger, som dras gjennom håret for å rense, løsner opp og rette ut håret. Kammer er blant de eldste redskapene som har blitt funnet av arkeologer, som kan vise til eksempler med vakker og raffinert utforming datert 5000 år tilbake i Persia. 

Kammer er blant de vanligste gjenstandene arkeologene finner i skandinaviske graver fra jernalderen.

## Afro pick

*Afro pick*, eller afro-kam, er betegnelse på kammer beregnet for spesielt krøllete, og ofte tykt hår, gjerne kalt *[[Afro (hår)|afro]]*. En vanlig kam vil ikke ha ønsket effekt i slikt hår, og kan sette seg fast. Tennene på en afro kam er grovere, lengre og gjerne bevegelige. Kammen er ikke egnet for å gre ut håret, men for å forme håret, ofte ved å løfte krøllene ut fra hodet. 

I perioder, spesielt på 1970-tallet, ble afro kam av noen brukt stående i håret for pynt, symbol og for lett tilgjengelighet.

## Litteratur
* Steven P. Ashby: *An Atlas of Medieval Combs from Northern Europe*. 2011
* Evelyn Haertig: *Antique combs and purses*. Carmel, Calif., 1983.
* Tina Tuohy: *Prehistoric combs of antler and bone*. 2 bind. (British archaeological reports / British series ; 285). Oxford 1999, ISBN 1-84171-112-8. 
* F. Winter (utg.): *Die Kämme aller Zeiten – von der Steinzeit bis zur Gegenwart. Eine Sammlung von Abbildungen*. Leipzig 1906.

## Eksterne lenker
* 
* The Origin of Combs
Operation Crosstie

**Operation Crosstie** var en serie på 48 atomprøvesprengninger som i hovedsak ble utført ved Nevada Test Site i løpet av 1967 og 1968. Denne operasjonen var etterfølgeren til Operation Latchkey og forgjengeren til Operation Bowline.

Testen som ble kalt **Gasbuggy** innebar en underjordisk detonasjon, ment for å stimulere produksjon av naturgass ved sprekkdannelser i fjellet. Testen var en dobbel fiasko, ettersom ikke bare produksjonen ikke økte så mye som forventet, men også fordi kundene nektet også å kjøpe gass forurenset med spor av radioisotoper. Men detonasjon skjedde stort sett som ønsket.

**Buggy** var en Plowshare-teknologi utviklet for å grave en kanal. Det var en detonasjon av 5 enheter samtidig, plassert 46 m fra hverandre og 46 m under overflaten, som resulterte i en kanal som var 91 m bred, 274 m lang, og 24 m dyp.

**Faultless** var en «kalibreringstest» utført i en gruve 975 m under Hot Creek Valley, nær Tonopah, Nevada, med en sprengkraft på omtrentlig 1 mt. Denne testen ble utført for å se om området var passe for å teste et 5 megatonn termonukleært stridshode for Spartan Missiler. Men «kalibreringstesten» var mislykket, og ble treffende nok kalt **Faultless**, på grunn av de store forkastningene som kunne sees på veier og motorveier i regionen etter testen. Som et resultat av denne mislykkede testen, ble det bestemt at området var upassende for multimegatonn prøvesprengninger. Derfor ble en kalibrasjonstest utført ved Amchitka, Alaska, høsten 1969 under Operation Mandrel.

## Liste over individuelle tester

## Referanser


. 


## Eksterne lenker
* Kanalen som ble laget ved '''Buggy'''-testen
Vietnams kommunistparti

**Vietnams kommunistparti** (vietnamesisk: *Đảng Cộng sản Việt Nam*), også kjent som **Det vietnamesiske kommunistparti**, er et marxistisk-leninistisk parti. Partiet er en del av den vietnamesiske fedrelandsfronten, og ble grunnlagt 3. februar 1930 av blant annet Hồ Chí Minh i Kina. I dag er partiet det eneste lovlige politiske partiet i Vietnam, og styrer dermed landets regjering. Partiet blir som oftest referert til som «Đảng» (partiet) eller «Đảng ta» (partiet vårt) i den vietnamesiske pressen og offentlighet. Partiets leder er siden 2011 Nguyễn Phú Trọng, som etterfulgte Nông Đức Mạnh.

Partiet er i dag kjent som en forsvarer for det som kalles en *[[sosialistorientert markedsøkonomi]]*. Partiets høyeste organ er partiets er nasjonalkongressen som velger sentralkomiteen, som er partiet øverste organ mellom nasjonalkongressene. Umiddelbart etter hver kongress velger sentralkomiteen politbyrået og generalsekretær, som leder partiets daglige virksomhet. Politbyrået er partiets høyeste organ mellom møtene i sentralkomiteen er partiets høyeste organ, men iverksettelsen av deres vedtak må være innenfor vedtatte retningslinjer og policy som er godkjent av enten sentralkomiteen eller partiets nasjonalkongress. Sentralkomiteen kan i prinsippet sette til side vedtak i politbyrået, men dette er svært sjelden. Dette skjedde eksempelvis da kompromisskandidaten Lê Khả Phiêu ble avsatt i 2001, før den tiende nasjonalkongress 18. til 25. april 2006. Sentralkomitéen satte da til side et vedtak i politbyrået, og et flertall i sentralkomiteen stemte for å fjerne Phiêu som generalsekretær. 

Politbyrået har for tiden 14 medlemmer, med landets president Trương Tấn Sang som det høyest rangerte medlemmet, forsvarsminister Phùng Quang Thanh som det nest høyest rangerte medlemmet, og statsminister Nguyễn Tấn Dũng som det tredje rangerte medlemmet.

## Se også
*Liste over generalsekretærer i det vietnamesiske kommunistparti

## Referanser


## Eksterne lenker
*
Kaysone Phomvihane

**Kaysone Phomvihane** (13. desember 1920 i Savannakhet i Laos, død 21. november 1992 i Vientiane), født **Nguyen Cai Song** var lederen for Laos revolusjonære folkeparti fra 1955 til 1991, selv om prins Souphanouvong var bevegelsens symbolske overhode. Han var Laos' statsminister fra 1975 til 1991, og deretter landets president fra 1991 til sin død i 1992. 

## Referanser
Refractive Lens Exchange (RLE)

**Refractive Lens Exchange (RLE)** (engelsk for *«Bytte av brytende linse»*). er en øyeoperasjon der øyets naturlige linse fjernes og erstattes av en kunstig linse (IOL) i plast. Implantatet vil normalt bli stittende livet ut. Øyets akkomodasjon, evne til avstandsjustering, vil reduseres sterkt eller falle helt bort. Et nyere produkt kan dog gi en viss grad av akkomodasjon.

Det kan være flere grunner til å gjennomføre en RLE-operasjon. Den mest vanlige er ved katarakt (grå stær) der linsen er blitt mer eller mindre igjennomsiktig. I senere tid er imidlertid også friske linser byttet. Dette omtales som CLE *Clear lense exchange* (bytte av klare (friske) linser). En vanlig indikasjon er pasienter med en uttalt myopi (-8D). Slike pasienter får briller med korrektive linser som kan være særdeles tykke langs ytterkanten. RLE kan være et alternativ for slike pasienter i stedet for justering av cornea med varianter av laseroperasjon (LASIK m.fl.)

Presbyopi inntreffer for de fleste mennesker i 45-50-årsalderen. Svært mange vil også i slutten av 60-årsalderen oppleve katarakt. En RLE-operasjon med multifokale IOL eller akkomoderende IOL kan derfor være aktuelt. En multifokal IOL fungere imidlertid annerledes enn en multifokale korrigerende linser i en brille. I en brille vil pasienten ved å flytte blkket benytte forskjellige punkter i brilleglasset. Med en IOL er dette ikke mulig. Linsen har derfor varierende fokus og hjernen må tolke de klare og uklare områdene. 

## Referanser
Skrivebord

**Skrivebord** er et møbel, et slags bord. Et skrivebord er laget for at man blant annet kan utføre kontorarbeid ved det enten på arbeidsplassen eller hjemme. Det er laget i passende høyde for å lese eller skrive ved, enten med papir og penn eller med en datamaskin. Skrivebord har ofte skuffer fastmontert hvor man kan oppbevare skrivemateriell. Det kan også ha løs skuffseksjon som står plassert under skrivebordet. 

På et kontor kan et skrivebord bli en form for statussymbol. Et stort og kostbart skrivebord kontra et mindre er et synlig tegn på innehaverens status på kontoret.

En mindre utgave av skrivebord brukes i skolene. Tradisjonelt var bordplate og sete montert sammen til en pult. Nyere utgaver har bord og stol hver for seg.
Nông Đức Mạnh

**Nông Đức Mạnh** (født 1940) var det vietnamesiske kommunistpartiets generalsekretær. Han holdt denne stillingen, som er den mektigste innenfor den vietnamesiske regjeringa, fra 22. april 2001 til 19. januar 2011. 

Ifølge hans offisielle biografi er Mạnh sønnen til tày-bønder, men et rykte hevder at han faktisk er sønnen til den nordvietnamesiske lederen Hồ Chí Minh. Dette ryktet sies å være en av årsakene til Mạnhs raske partikarriere. 

Nông Đức Mạnh er faren til Nông Quốc Tuấn, som er visepatisekretær i  Bắc Giang-provinsen. 

Nông Đức Mạnh kom til å bli ansett som en som moderniserte politikken. Manh var også den første generalsekretæren uten en universitetsgrad. Manh gikk av med pensjon i 2011, og ble etterfulgt Nguyễn Phú Trọng.

## Referanser


## Eksterne lenker
*
Realisasjonsverdi

**Realisasjonsverdi** er et begrep fra regnskapsføring og beskriver den enkelte tings verdi uavhengig av pågående virksomhet, slik den for eksempel vil fremstå i tilfelle selskapets opphør. Verdien er den reelle pantsikkerheten og danner grunnlag for pant som kan realiseres en gang i fremtiden. Salgbarheten til den enkelte ting må vurderes både mot det norske og det internasjonale markedet. Herav vil en standardmaskin med stort bruktmarked være lettere omsettelig enn spesialmaskiner med lite eller uten bruktmarked, samtidig kan salgsverdien være stor i et lite bruktmarked om tilbud og etterspørsel er ute av balanse.
Guarana

**Guarana** er en krypende busk hjemmehørende i Venezuela og i Amazonas-regnskogen i det nordlige Brasil. Fruktene er små med en lyserøde farge og inneholder svarte frø. Guaranafrø inneholder 4-8% koffein. Det er mer enn kaffebønner, som inneholder cirka 1-2,5%. Frøene er også rike på tanniner, xanthine-alkaloider, teofyllin og teobromin. Guarana benyttes ofte som ingrediens i energidrikker og te og som en medisinplante innen naturmedisin.

## Eksterne lenker
*
Italia under Vinter-OL 1964

**Italia under Vinter-OL 1964**. Sekstien sportsutøvere, femtitre menn og åtte kvinner, fra Italia deltok i ni sporter under Vinter-OL 1964 i Innsbruck i Østerrike. Italia kom på tolvteplass med en sølv- og tre bronsemedaljer. Bobkjøreren Eugenio Monti var Italias flaggbærer under åpningsseremonien.

## Medaljer

## Medaljevinnerne

  
## Eksterne lenker
* Resultater og profilside  på sports-reference.com
Island under Vinter-OL 1964

**Island under Vinter-OL 1964**. Fem sportsutøvere, alle menn, fra Island deltok i to sporter, alpint og langrenn, under Vinter-OL 1964 i Innsbruck i Østerrike. Island, som deltok for femte gang i et vinter-OL, vant ikke noen medaljer. Beste plassering var en 39.-plass i slalåm for menn.

## Medaljer

           
## Eksterne lenker
* Resultater og profilside  på sports-reference.com
Japan under Vinter-OL 1964

**Japan under Vinter-OL 1964**. Førtisju sportsutøvere fra Japan, førtien menn og seks kvinner, deltok i åtte sporter under Vinter-OL 1964 i Innsbruck i Østerrike. De deltok i alpint, kunstløp, langrenn, skøyter, skihopping, kombinert, skiskyting og ishockey. Japan, som deltok for sjuende gang i et vinter-OL, vant ikke noen medaljer. Beste plassering var to femteplasser, i damenes  kunstløp og på 500 meter skøyter for menn. 

## Medaljer

## Eksterne lenker
* OL-resultater på Sports-reference.com
Einar Skaarseth Enger

**Einar Skaarseth Enger** (født 16. august 1950) er en norsk næringslivsleder og gårdbruker som fra 2011 er styreleder i Felleskjøpet. Han er utdannet som sivilagronom ved Norges landbrukshøgskole på Ås og jobbet innenfor Landbrukssamvirket. Han har vært direktør i TINE og jobbet i ledelsen i Gilde.

Enger ble direktør i NSB etter Osmund Ueland i 2001. 17. november 2010 ble det bekjentgjort at Enger skulle gå av som konsernsjef i NSB. På Felleskjøpets årsmøte i april 2011 ble han valgt som ny styreleder etter Steinar Dvergsdal. 

Enger ble i statsråd 12. august 2011 utnevnt til medlem av 22. juli-kommisjonen.

I 2016 ble Enger utnevnt til styreleder for Gjensidigestiftelsen.

## Referanser
Jugoslavia under Vinter-OL 1964

**Jugoslavia under Vinter-OL 1964**. Trettien sportsutøvere, tjueni menn og to kvinner, fra Jugoslavia deltok i fire sporter, alpint, langrenn, skihopping og ishockey under Vinter-OL 1964 i Innsbruck i Østerrike. Jugoslavia vant ikke noen medaljer, beste plassering var en 12.-plass i langrenn på 3 x 10 km stafett.   

## Medaljer

        
## Eksterne lenker
* Resultater og profilside  på sports-reference.com
Libanon under Vinter-OL 1964

**Libanon under Vinter-OL 1964**. Fire mannlige sportsutøvere fra Libanon deltok i  alpine grener under Vinter-OL 1964 i Innsbruck i Østerrike. Libanon, som deltok for femte gang i et vinter-OL, vant ingen medaljer. Beste plassering var en 67.-plass i utfor for menn. 

## Medaljer

## Eksterne lenker
* OL-resultater på Sports-reference.com
Per Terje Vold

**Per Terje Vold** (1945–2025)  var en norsk siviløkonom og næringslivsleder. Han var blant annet konserndirektør i UNI Storebrand, sjef for Prosessindustriens Landsforening (PIL) og Oljeindustriens Landsforening (OLF). 

Han vokste opp på Engan gård ved Røros, tok realartium ved Orkdal Landsgymnas og ble deretter siviløkonom fra Norges Handelshøyskole (NHH) i Bergen i 1972. I tillegg var han cand.mag i realfag fra Universitetet i Oslo (UiO). Hans jobbkarriere startet i olje- og bergverksavdelingen i Industridepartementet i 1973 hvor han arbeidet til 1978. Han var energirådgiver i OECD/IEA i Paris fra 1982 til 1984. I perioden fra 1986–1987 arbeidet han i Norsk Olje/Norol (senere Statoil). I 1987 ble han administrerende direktør i Custos Finans Øst og i 1988 administrerende direktør i Storebrand Finans. Denne stillingen hadde han til han ble konsernsjef i UNI Storebrand i perioden 1992–1994. Han var direktør i Statoil 1995-1997 med ansvar for markeds- og forretningsutvikling.  

Etter to år i Statoil ble han administrerende direktør i Prosessindustriens Landsforening, en stilling han hadde til at han ble administrerende direktør i Oljeindustriens Landsforening i 2004, en stilling han hadde til utgangen av 2009. Fra 2010 var han assosiert seniorpartner i kommunikasjons- og rådgivningsselskapet First House.

## Referanser


## Eksterne lenker
* www.aftenbladet.no  Per Terje Vold forlenger kontrakte med OLF
Nederland under Vinter-OL 1964

**Nederland under Vinter-OL 1964**. Seks sportsutøvere, fire menn og to kvinner, fra Nederland deltok i to sporter, kunstløp og skøyter, under Vinter-OL 1964 i Innsbruck i Østerrike. Nederland kom på niendeplass med en gull- og en sølvmedalje. Skøyteløperen Ard Schenk var Nederlands flaggbærer under åpningsseremonien.
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Mongolia under Vinter-OL 1964

**Mongolia under Vinter-OL 1964**. Tretten sportsutøvere, ti menn og tre kvinner, fra Mongolia deltok i tre sporter, langrenn, hurtigløp på skøyter og skiskyting under Vinter-OL 1964 i Innsbruck i Østerrike. Mongolia, som deltok for første gang i et vinter-OL, vant ikke noen medaljer. Beste plassering var en 20.-plass på 3000 meter  skøyter for damer.

## Medaljer

## Eksterne lenker
* Resultater og profilside  på sports-reference.com
Nord-Korea under Vinter-OL 1964

**Nord-Korea under Vinter-OL 1964**. Tretten sportsutøvere, seks menn og sju kvinner, fra Nord-Korea deltok i to sporter, langrenn og skøyter, under Vinter-OL 1964 i Innsbruck i Østerrike. Nord-Korea, som deltok for første gang i et vinter-OL, kom på trettendeplass med en sølvmedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Sankt Marie

**S:t Marie** (finsk: *Maaria*) er en tidligere kommune i det finske landskapet Egentliga Finland. Kommunen hadde  innbyggere i 1963. S:t Marie var en finskspråklig kommune.

S:t Marie kyrka er en av de eldste kirkene i Finland. De eldste delene er sannsynligvis fra slutten av 1200-tallet. En eldre kirke som lå i *Korois* (fi. *Koroinen*) i S:t Marie, var stiftskirke for Finlands stift fra 1229 til 1300. Fra dette år har Åbo domkirke fungert som stiftskirke.

I 1944 ble området *Hirvensalo*, som ligger sør for Åbo sentrum, overført fra S:t Marie til Åbo. Resten av 
S:t Marie kommune ble slått sammen med Åbo 1. januar 1967 og er nå en bydel i Åbo. Området ligger nord for sentrum av Åbo og har fortsatt et nokså landlig preg. Åbo lufthavn ligger i S:t Marie bydel.

## Referanser




## Eksterne lenker
* 
* Artikkel om S:t Marie i Nordisk familjebok, bind 17, spalte 952, 1912
* ''Åbo svenska församling'', Kyrkor och kapell i Åbo och S:t Karins
Dagfinn Danielsen

**Dagfinn Peder Danielsen** (født 1937) er en norsk generalløytnant og lokalpolitiker for Høyre. Han var Generalinspektør for Hæren fra 1987 til 1989.

Danielsen ble uteksaminert fra Krigsskolen i 1959. I 1967 gjennomførte han Militärhögskolan i Sverige, og i 1985 NATO Defence College. Fra 1982 til 1984 var Danielsen sjef for Brigaden i Nord-Norge, deretter var han stabssjef i Hærstaben ved Forsvarets Overkommando fra 1985 til 1986. I 1986 til 1987 var han kommandør for landstridskreftene i Nord-Norge, før han i 1987 ble utnevnt til Generalinspektør for Hæren. Denne stillingen hadde han frem til 1989.

Han var øverstkommanderende ved Forsvarskommando Nord-Norge fra 1989 til 1993 og stabssjef ved Allied Command Reaction Forces Planning Staff (NATO) 1993-1995. Han var Forsvarssjefens representant i Militærkomiteen ved NATOs hovedkvarter i Brüssel 1995-1997.

Danielsen var nestformann i Frogn Høyre fra 1977 til 1980. Han var medlem av Frogn kommunestyre i 16 år.

Danielsen er Kommandør av St. Olavs Orden (1989) og er tildelt Forsvarsmedaljen med laurbærgren. 

## Referanser


## Kilder
* Biografi i *[[Hvem er hvem?]]* 1993, s. 103

## Eksterne lenker
*
Norsk Skuespillerinstitutt

**NSKI Høyskole** (tidligere Norsk skuespillerinstitutt) tilbyr treårig bachelorutdanning innen skuespillerfag, musikkteater, manus og regi, og er den eneste høyskolen i Skandinavia som underviser i Method Acting. 

Method Acting ble utviklet i New York på 1930 og 40-tallet av medlemmer av The Group Theatre deriblant Lee Strasberg, Sanford Meisner og Stella Adler. Metoden er basert på Stanislavskijs system og deretter videreutviklet ved institusjoner som The Actors Studio og The Lee Strasberg Theatre and Film Institute i New York. Dette var banebrytende arbeid for skuespillere på den tiden og metoden ble raskt meget godt kjent gjennom arbeidet til skuespillere som bla Marlon Brando og James Dean. I dag bruker nær sagt alle amerikanske filmskuespillere metoden på en eller annen måte.

Skolen ble først etablert som fagskole i 2009. I 2014 fikk skolen sin aller første akkrediterte bachelorutdanning i skuespillerfag. I 2019 har høyskolen fire akkrediterte utdanningsprogrammer hvorpå man kan studere skuespillerfag, musikkteater, regi og manus. NSKI Høyskole er også den eneste skuespillerutdanningen i Norge som fokuserer hovedsakelig på et filmatisk uttrykk.

## Eksterne lenker
* NSKI
Norge under Vinter-OL 1964

**Norge under Vinter-OL 1964**. Femtiåtte sportsutøvere fra Norge, femtien menn og sju kvinner, deltok i ni sporter under Vinter-OL 1964 i Innsbruck i Østerrike. De deltok i alpint, aking, skiskyting, langrenn, skihopping, skøyter, kunstløp, kombinert og ishockey. Norge ble tredje beste nasjon med tre gull-, seks sølv- og seks bronsemedaljer. Knut Johannesen, som vant gull på 5&nbsp;000 meter skøyter, var norsk flaggbærer under åpningsseremonien.
 
## Medaljer

  
## Medaljevinnerne

## Aking

## Alpine grener

### Menn

**Slalåm**

### Kvinner

## Skiskyting

## Nordiske grener

### Langrenn

**Menn**

**Kvinner**

### Kombinert

### Skihopping

## Hurtigløp på skøyter

## Kunstløp

## Ishockey

## Eksterne lenker
* Norges resultater i Vinter-OL 1964 hos olympedia.org
Polen under Vinter-OL 1964

**Polen under Vinter-OL 1964**. Femtien sportsutøvere, førti menn og elleve kvinner, fra Polen deltok i åtte sporter, aking, alpint, hurtigløp på skøyter, kombinert, langrenn skiskyting, skihopping og ishockey under Vinter-OL 1964 i Innsbruck i Østerrike. Polen vant ikke noen medaljer, beste plassering var en fjerdeplass i aking for damer. 

## Medaljer

## Eksterne lenker
* Resultater og profilside  på sports-reference.com
Spania under Vinter-OL 1964

**Spania under Vinter-OL 1964**. Seks sportsutøvere, alle menn, fra Spania deltok i en sport, alpint, under Vinter-OL 1964 i Innsbruck i Østerrike. Spania, som deltok for sjette gang i et vinter-OL, vant ikke noen medaljer. Beste plassering var en 32.-plass i storslalåm for menn.

## Medaljer
Storbritannia under Vinter-OL 1964

**Storbritannia under Vinter-OL 1964**. 36 sportsutøvere fra Storbritannia, 27 menn og ni kvinner, deltok i sju sporter, aking, alpint, bobsleigh, hurtigløp på skøyter, kunstløp, langrenn og skiskyting i Vinter-OL 1964 i Innsbruck i Østerrike. Storbritannia kom på ellevteplass med en gullmedalje.

## Medaljer

## Medaljevinnerne
Arne Åse

**Arne Åse** (født 16. juli 1940) er en norsk keramiker fra Gaular i Sogn og Fjordane, og professor i keramikk ved SHKS/KHIO siden 1987. 

 
Han er utdannet fra Statens høgskole for kunsthåndverk og design i Bergen 1961-65, og var lærer ved SHKS i Oslo 1969-86, deretter professor i Bergen 1986-87 og fra 1987 ved SHKS. Han har hatt eget studio hjemme på Nesodden siden 1972. I perioden 1965-72 hadde han oppdrag for Figgjo, Stavangerflint og Porsgrunds Porselænsfabrik.

Han har blitt karakterisert som «en frontfigur innen norsk studiokeramikk, og da især når det gjelder arbeidet med porselen, som jo har vært hans spesiale de siste 20 årene»

Hans teknikk med akvareller på porselen er utviklet av ham selv.
:*«Arne Åse benytter to spesielle teknikker i sine porselensarbeider. Det ligger mange års forskning og utprøving bak det ferdige resultat Åse nå presenterer. Ja, faktisk en teoretisk, naturvidenskapelig prosess ifølge ham selv. En rekke av porselensfatene og skålene er malt i et uttrykk som minner meget om akvarell, med myke farvevirkninger. Og Arne Åse sparer ikke på farveskalaen. Nitid eksperimentering har åpnet for nye og spennende koloristiske effekter.<br />- I den ene av teknikkene bruker jeg gjennomfarvet [[porselensleire]] til å bygge opp ulike motiver med. Farvepigmentene som er forskjellige metalloksider, blandes inn i leiren. De tynne porselensskålene og fatene dreies på vanlig dreieskive og gis derefter porselensornamentikk. Jeg maler på tørr, ubrent, sugende leire, og derfor er det viktig at penselstrøkene plasseres med omhu. Det nytter ikke å vaske dem bort igjen. For å få frem de akvarellaktige farvevirkningene, bruker jeg metallforbindelser som er oppløselig i vann.»

Åse har utført flere større utsmykninger, blant annet i Sandefjord rådhus 1975, Statoils hovedkontor 1992, Kreditkassen Oslo 1977, [[Freia]] 1985 og [[Radiumhospitalet]] 1986. Han er innkjøpt av blant annet kunstindustrimuseene i Norge, Göteborg, [[Kunstgewerbemuseum]] i Berlin, [[Victoria and Albert Museum]] i London, [[Nationalmuseum]] i Stockholm. Hans første sepratutstilling kom i 1968, og han stilte ut i [[Kunstindustrimuseet i Oslo]] i 1979. 

Han er medlem av [[International Academy of Ceramics]] og mottok [[Jacobprisen]] i 1987.

== Referanser ==
<references />
;Litteratur
* Arne Åse. *Keramikk, metode og teknikk*. Tell forlag, 1995. ISBN 82-7522-038-6
* Arne Åse. *Water colour on porcelain : a guide to the use of water-soluble colourants*. Universitetsforlaget, 1989. ISBN 82-00-06524-3

* [[Gunnar Danbolt]]. *From bowl to art, Arne Åse and modern Norwegian ceramics*. Stavanger: Dreyer Bok, 1994. – 223 sider. ISBN 82-7096-290-2
* Tania De Bruycker. «Arne Åse : painting with light / an interview». I *Ceramics, Art and Perception'', nr 55, 2004.  
* Gunnar Danbolt. «Arne Åse, bollen som musikk» I: 
## Eksterne lenker
*
Romania under Vinter-OL 1964

**Romania under Vinter-OL 1964**. Tjuesju sportsutøvere, alle menn, fra Romania deltok i fire grener, bobsleigh, langrenn, skiskyting og ishockey under Vinter-OL 1964 i Innsbruck i Østerrike. Romania, som deltok for sjuende gang i et vinter-OL,  vant ingen medaljer. Beste plassering var en femteplass i skiskyting.  

## Medaljer
Tyrkia under Vinter-OL 1964

**Tyrkia under Vinter-OL 1964**. Fem mannlige sportsutøvere fra Tyrkia deltok i én sport, alpint, under Vinter-OL 1964 i Innsbruck i Østerrike. Tyrkia, som deltok for femte gang i et vinter-OL, vant ikke noen medaljer. Beste plassering var en 63.-plass i utfor for menn.

## Medaljer
Frankrike under Vinter-OL 1964

**Frankrike under Vinter-OL 1964**. Tjuefire sportsutøvere, seksten menn og åtte kvinner, fra Frankrike deltok i fem sporter, alpint, kunstløp, hurtigløp på skøyter, langrenn og skiskyting, under Vinter-OL 1964 i Innsbruck i Østerrike. Frankrike kom på femteplass med tre gull- og fire sølvmedaljer. 

## Medaljer

## Medaljevinnerne

## Eksterne lenker
* 
* Resultater og profilside  på sports-reference.com
Sjit helvedes kåken

**Sjit helvedes kåken**, også kjent som **Sjåbakkenkåken** eller **Sjåbakken-huset** er en kåk (et hus) i Manndalen i Kåfjord kommune som har blitt gjort til turistattraksjon og åpnet 18. juni 2009. 

Sametingets kulturvernavdeling ønsket i 2002 å frede kåken.
Den ble restaurert av Ája samisk senter og andre aktører med støtte fra Sametinget og Troms fylkeskommune.

Kåken fikk økt oppmerksomhet etter at den ble presentert i NRK-programmet *[[Norsk attraksjon]]* med Linda Eide.

I forbindelse med Riddu Riđđu i 2008 ble det satt opp et midlertidig veiskilt som markerte «Sjit helvedes kåken»/«Biru baika viessu» som severdighet.

## Bakgrunn
Sjåbakken-huset ble bygget av Anton Sjåbakken etter andre verdenskrig.
Kåfjord var den sørligste kommunen som ble brent av tyskerne på slutten av krigen. Da folk kom tilbake etter evakueringen, måtte de bo i huler, gammer og bygge seg provisoriske hus (kåker) av materialer fra brakker som tyskerne hadde etterlatt.

Norske myndigheter forlangte etter hvert betaling for disse materialene og takserte husene. Hvis man ikke betalte, ville krigserstatningen bli inndratt. Sjåbakkens hus ble taksert til 2700 kroner, noe som tilsvarte en årslønn. Sjåbakken var den eneste som protesterte. Det gjorde han i et harmdirrende brev til Kåfjord Byggekontor i Olderdalen i 1949.

## Referanser



## Eksterne lenker
Sjit helvedes kåken i Google Street Maps
Vektkast

**Vektkast** er en kastdisiplin innen friidrett. Øvelsen er mindre kjent, og mindre vanlig enn de fire tradisjonelle kastøvelsene; diskoskast, kulestøt, spydkast og sleggekast, men ligner på sleggekast. En moderne vekt er 15,88 kg (35 pund) og er 40 cm lang fra håndtaket via en kort kjetting til bunnen av kula. Kvinnenes vekt er 9 kg. Håndtaket er vanligvis D-formet eller trekantfomet. 

Øvelsen er en vanlig innendørs øvelse i USA og Canada. I Irland, Skottland, og i Frankrike er øvelsen jevnlig arrangert utendørs, tidligere også i Norden. Teknikken er lik rotasjonsteknikken for sleggekast. Vektkast er derfor egnet som trening for sleggekast utenom konkurransesesongen. Kastet utføres vanligvis fra ringen for kulestøt innendørs, uten stopplanken. Utendørs nyttes også ringen for sleggekast. Verdensrekorden for menn holdes av amerikaneren Lance Deal, med 25,86 meter. Den norske rekorden tilhører Tore Johnsen, IF Minerva, og resultatet 22,95 var i flere år gjeldende verdensrekord. Tore Johnsen har også kastet 23,94 innendørs, men Norges Friidrettsforbund godkjenner ikke innendørsresultater som rekord. 
 
For kvinner er vekten 9,08 kg. Verdensrekorden ble satt av amerikanske Brittany Riley i 2007, og er på 24,57 meter. Den norske rekorden er satt av Unn Merete Lie fra Sportsklubben Vidar, og er på 17,26.

## Historie
Vektkast er trolig opprinnelig en gammel irsk idrettsgren. Det er kjent at under de gamle Tailteann Games i Irland ble det utført ulike former for enhånds og tohånds lengde- eller høydekast med en kule (vekt) festet til et trekantet håndtak gjennom en kort lenke. Senere ble lignende kastøvelser kjent gjennom skotske Høylandsleker. Høydekastene (*weight for height*), blir utført under et stativ med en list som utøverne kaster over. Lengdekastene (*weight for length*) blir utført tohåndsgrep og en teknikk lik sleggekast, men ofte bare en rotasjon. Enhåndskastene utføres ofte med en noe lettere vekt, og med en teknikk lik diskosrotasjonen eller slik slengball også gjerne utføres. I Highland Games vil utøverne i amatørlekene ofte ha lettere redskaper enn de som brukes av de profesjonelle utøverne.

Redskapsvekten har variert gjennom tidene, men i moderne tid er vekten vanligvis 9 kg (for kvinner), 12,7 kg, 15,88 kg eller 25,4 kg. 56 pund (25,4 kg) var vekten de to gangene vektkast har vært OL-øvelse, i 1904 og i 1920.

## Referanser
Skjold (Målselv)

**Skjold** er et tettsted i Målselv kommune i Troms. Tettstedet hadde  innbyggere per 1. januar . Det ligger langs fylkesvei 87 i Målselvdalen rundt 30 km øst for Bardufoss.

Fra 1925 til 1964 var Skjold kommunesenter i den tidligere Øverbygd kommune, stedet er derfor også kjent som *Øverbygd* .

## Referanser
Johann Gottlieb Goldberg

**Johann Gottlieb Goldberg** (også omtalt som Johann Theophilus Goldberg; 1727–1756) var en prøyssisk cembalo-/orgelvirtuos og komponist fra sen barokk og tidlig klassisk tid. Johann Sebastian Bachs berømte variasjonsverk, *[[Goldbergvariasjonene]]*, er oppkalt etter ham.

## Biografi
Lite er kjent om Johann Gottlieb Goldbergs tidlige leveår. Han ble oppdaget rundt 1737, da han var omtrent 14 år, av Russlands ambassasør til Sachsen, grev Hermann Carl von Keyserlingk. Goldberg skal ha studert hos J. S. Bach og hans eldste sønn Wilhelm Friedemann Bach. J. S. Bach regnet Goldberg som sin dyktigste elev: Goldberg var kjent for sin presisjon og uttrykkskraft, han kunne spille de vanskeligste partiturer fra bladet, og var en uvanlig god improvisatør.  

Johann Nikolaus Forkel forteller at Bachs skrev  *Goldbergvariasjonene* på oppdrag av Keyserlingk. Greven led av søvnløshet og som en hjelp til å få sove skulle Goldberg sitte i forværelset og spille stykkene. Sannhetsgehalten i denne anekdoten er omstridt. 

I 1751 ble Goldberg «Kammermusikus» i grev Heinrich von Brühls private kapell. Goldberg døde av tuberkulose i en av alder av bare 29 år.

## Verk
Goldbergs verker viser påvirkning fra de fleste musikalske trender i den musikkhistoriske overgangsperioden han levde i. Tidlige verk minner om J. S. Bach, og understøtter dermed Forkels opplysninger om at Bach underviste Goldberg. I senere verk viser han at han var i stand til å tilpasse seg Dresden-hoffets nye musikalske smaksretninger, spesielt den galante stilen. I noen av hans sene verk, særlig konsertene, anvendte han et harmonisk språk beslektet med det Bach-sønnen Carl Philipp Emanuel brukte – disse verkene var sannsynligvis skrevet for Brühls musikere. Karakteristisk for de sene verkene er synkoperinger, kromatikk og melodier med en stor tonal spennvidde.

* 24 polonaiser (en i hver av dur- og molltonartene) med variasjoner
* Konserter for cembalo
* fem triosonater og en kvartettsonate
* Kantater
* noen koralpreludier (tapt)

## Referanser


## Litteratur
* Norman Rubin, "Johann Gottlieb Goldberg".  *The New Grove Dictionary of Music and Musicians*, red. Stanley Sadie.  20 bind.  London, Macmillan Publishers Ltd., 1980.  ISBN 1-56159-174-2 (denne artikkelen er identisk med online-versjonen av New Grove)
* Oppføring om Johann Gottlieb Goldberg i *The Concise Edition of Baker's Biographical Dictionary of Musicians*, 8. utgave.  Revidert av Nicolas Slonimsky.  New York, Schirmer Books, 1993.  ISBN 0-02-872416-X
* Ralph Kirkpatrick.  *[[Goldbergvariasjonene]]*.  New York/London:  G. Schirmer, 1938.  Med et utførlig forord og en faksimile av den originale tittelsiden.

## Eksterne lenker
* Programnotat for Orchestra Seattle om Goldberg og hans ''Triosonate nr 4 i C-dur'' (tidligere feilaktig tilskrevet Bach som BWV 1037), besøkt 12. november 2009.
* 
*
Bredvollbekken

**Bredvollbekken** i Aurskog i Aurskog-Høland i  Akershus er en liten elv i Haldenvassdraget som strekker seg fra Øvre Killingmo i nordvest til den løper sammen med Stubbjarsbekken ved Rv 170 i øst. Etter samløpet kalles den Finstadbekken. Selve Bredvollbekken er 3,5 kilometer lang, og medregnet Lindereka, som den heter over Øvre Killingmo, er den 5,8 kilometer.

## Referanser
Lindereka

**Lindereka** i Aurskog i Aurskog-Høland i  Akershus er en liten elv i Haldenvassdraget som strekker seg fra Djupdalen i skogen ovenfor Øvre Killingmo i nord til Øvre Killingmo i sør. Herfra fortsetter den som Bredvollbekken. Lindereka passerer skytterbanen til Urskog skytterlag. Den nordre delen av Lindereka markerer kommunegrensen mellom Aurskog-Høland og Lillestrøm.

## Referanser
Fyllepenn

En **fyllepenn** er et skriveredskap som skriver med blekk som fylles inn i et kammer i pennen. Derav kommer ordet fyllepenn. I dag er fyllepennens plass som skriveredskap overtatt av moderne kulepenner, spesielt engangskulepenner.
De første fyllepennene ble produsert av L. E. Waterman i USA i 1884.

Fyllepennen gjorde det mulig å skrive med blekk en lengre tid uten å frakte med seg blekkhus som vanlige penner måtte dyppes i, og ble utformet slik at den kunne hektes inn i en lomme på en skjorte eller jakke.

Måten å fylle opp blekkbeholderen varierte etter fabrikant og patent. Noen hadde en gummiblære som kunne klemmes sammen for så å suge opp blekk. Andre brukte et stempel som ble skrudd opp og ned, mens atter andre måtte skrus fra hverandre slik at en kunne dryppe blekk eller tusj i en beholder.

Utviklingen av engangsblekkpatroner gjorde slutt på det uunngåelige sølet som fulgte med fyllingen.

## Eksterne lenker
*
Knut Engdahl

**Knut Engdahl** (født 20. juni 1933) er en norsk Høyre-politiker. Han var vararepresentant for Møre og Romsdal på Stortinget fra 1977 til 1981. Fra 1981 til 1983 var han ordfører i Kristiansund.

Han ble i 1993 utnevnt til ridder av 1. klasse av St. Olavs orden for sitt samfunnsnyttige arbeid.

I desember 2014 meldte han seg ut av Høyre som følge av statsråd Bent Høies beslutning om å legge ned sykehuset i Kristiansund.
## Referanser


## Eksterne lenker
*
Kjosen (Tromsø)

**Kjosen** er et tettsted i Tromsø kommune i Troms. Det ligger i bygda Tønsvik ved Grøtsundet, 15 kilometer nord for Tromsø sentrum, og har  innbyggere per 1. januar .

## Referanser


## Eksterne lenker
*
Reaksjon

**Reaksjon** kan referere til:

* Virkning (kausalitet)

Innen naturvitenskap
* Kjemisk reaksjon, prosess hvor stoffer danner nye forbindelser
** Eksoterm reaksjon, kjemisk reaksjon som «frigir» energi
** Endoterm reaksjon, kjemisk reaksjon som absorberer energi

* Kjernereaksjon, kjernefysisk prosess der en atomkjerne og en annen atomkjerne eller subatomær partikkel inerakterer
** Kjernefysisk fisjon, tunge atomkjerner spaltes til lettere kjerner
** Kjernefysisk fusjon, flere atomkjerner smelter sammen
** Nukleær kjedereaksjon, selv-formerende antall av kjernereaksjoner

Innen politikk
* Politisk reaksjon, politisk ståsted vender seg mot sider av samfunnsutviklingen

Innen biologi
* Allergen respons (allergi), forandring i kroppens reaksjonsmåte
* Emosjon, evaluerende reaksjoner på stimuli
* Reaksjonsevne, evnen til å oppfatte og tolke signaler riktig og hurtig

## Se også
* Reaktor (peker)
* Reaktant, stoff som forbrukes i en kjemisk reaksjon
* Refleks (andre betydninger)
Militært patruljeløp

**Militært patruljeløp** er en vinteridrett for lag, hvor utøverne konkurrerer i langrenn, eventuelt fjellskikjøring, og rifleskyting. Sporten utøves vanligvis mellom landslag, eller mellom lag fra ulike militære enheter. Moderne skiskyting er utviklet fra militært patruljeløp.

Øvelsen omfatter 25 km langrenn (15 km for kvinner) og rifleskyting. Høydeforskjellene i løypa må være fra 500 til 1200 meter (300 til 700 for kvinner). Dagens regler minner i mange henseende om skiskyting. I henhold til eldre regler måtte hvert lag bestå av en offiser, en underoffiser og to menige. Offiseren bar pistol i stedet for rifle, og deltok ikke i skyteøvelsen. Underoffiseren og de meninge måtte bære minst 24 kg oppakning. Dagens regler har utelatt oppakning, og riflene ligner på skiskytternes.

Militært patruljeløp inngår i det internasjonale militærsportsrådets mesterskap siden 1929. Det var også på programmet i de to første Vinter-OL. Patrouille des Glaciers er et årlig alpint skirenn i Sveits med bakgrunn i militært patruljeløp.

## Se også
* Nordisk skifeltskyting
* Elgskiskyting
* Skiskyttergevær

## Eksterne lenker
* CISM: www.cism-milsport.org
Svein Sundsbø

**Svein Sundsbø** (født 1943) er en norsk politiker (Sp) og landbruksøkonom.

Han vokste opp på gården Ersrud i Fet i Akershus. Han gikk Akershus landbruksskole, utdannet seg til sivilagronom ved NLH, og arbeidet noen år som forsker ved Norges landbruksøkonomiske institutt.

Svein Sundsbø var generalsekretær i Senterungdommen fra 1970 til 1972 og leder fra 1972 til 1973. Fra mai til oktober 1973 var han også personlig sekretær for landbruksminister Einar Moxnes i Korvald-regjeringen. Sundsbø var generalsekretær i Senterpartiet fra 1976 til 1984, samtidig som han var varaordfører og formann i kulturstyret i Frogn kommune. I 1984 ble han trukket inn i Willoch-regjeringen, først som personlig rådgiver for samferdselsminister Johan J. Jakobsen, deretter som landbruksminister fra 1985 til regjeringen gikk av våren 1986.

Sundsbø var administrerende direktør i Norges landbruksvitenskapelige forskningsråd fra 1988 til 1992 og i det nyopprettede Norges forskningsråd fra 1992 til 1994. Han var konserndirektør med ansvar for energidivisjonen og konsernstaben for informasjon og samfunnskontakt i Elkem fra 1995 til 2005, leder for industripolitisk avdeling i Norsk Industri fra 2006 til 2010 og seniorrådgiver i PR-byrået Gambit Hill+Knowlton fra 2010 til 2013. Han var styreleder i næringsmiddelselskapet Synnøve Finden fra 2007 til 2009.

Fra februar 2013 til Stoltenberg-regjeringen gikk av i oktober samme år, var Sundsbø, da 70 år gammel, politisk rådgiver for olje- og energiminister Ola Borten Moe.

Han er bror av Dagfinn Sundsbø, som også har vært generalsekretær i Senterpartiet.

## Referanser


## Eksterne lenker
*
UFC 37.5

***UFC 37.5: As Real As It Gets*** var et MMA-arrangement i regi av UFC i Las Vegas, Nevada, USA  22. juni 2002.

## Bakgrunn
Hovedkampen for arrangementet var mellom Vitor Belfort og Chuck Liddell, der vinneren skulle få sjansen til å utfordre for UFC lett tungvekt tittelen. UFC 37.5 var det første arrangementet der Joe Rogan fungerte som sidekommentator.

UFC 37.5 ble satt sammen i all hast for å dra nytte av en ny interesse for MMA i større medier i USA. Fox Sports Net skulle vise en kamp fra UFC under et av programmene sine. Kampen som ble vist var mellom Steve Berger og Robbie Lawler, og dermed ble dette den første MMA-kampen som ble vist på amerikansk kabel-TV. Arrangementet inneholdt bare 6 kamper, noe som var mye færre kamper enn andre UFC arrangementer på den tiden. Arrangementet ble også det første siden UFC Japan som ikke ble vist direkte på betal-TV. Den ble vist i sin helhet i opptak senere. Årsaken til navnet og nummeret var at UFC 38 allerede var satt opp og promotert i England. 

## Resultater
***Lettvekt:  [[Yves Edwards]] vs  Joao Marcos Pierini**
:Edwards vant med TKO (skade) 1:19 i 1. runde. Pierini skadet skulderen sin etter et fall til matten.

***Mellomvekt:  [[Tony Fryklund]] vs  [[Rodrigo Ruas]]**
:Fryklund vant med TKO (slag) 3:34 i 2. runde.

***Weltervekt:  [[Steve Berger]] vs  [[Robbie Lawler]]**
:Lawler vant med TKO (slag) 0:27 i 2. runde.

***Weltervekt:  [[Zach Light]] vs  [[Pete Spratt]]**
:Spratt vant med submission (armbar) 2:22 i 1. runde.

***Weltervekt:  [[Benji Radach]] vs  [[Nick Serra]]**
:Radach vant med enstemmig avgjørelse. (29-28, 30-27, 30-27)

***Lett tungvekt:  [[Vitor Belfort]] vs  [[Chuck Liddell]]**
:Liddell vant med enstemmig avgjørelse. (30-27, 30-27, 29-28)

## Referanser
UFC 37

***UFC 37: High Impact*** var et MMA-arrangement i regi av UFC i Bossier City, Louisiana, USA 10. mai 2002.

## Resultater

***Weltervekt:  [[Robbie Lawler]] vs.  [[Aaron Riley]]**
:Lawler vant med enstemmig avgjørelse. 

***Weltervekt:  [[Benji Radach]] vs.  [[Steve Berger]]**
:Radach ble opprinnelig erklært som vinner med TKO 0:27 i 1. runde, men dette ble endret til «No contest» av den lokale kommisjonen. 

***Mellomvekt:  [[Ivan Salaverry]] vs.  [[Andrei Semenov]]**
:Salaverry vant med TKO (slag) 2:27 i 3. runde.

***Lettvekt:  [[Caol Uno]] vs.  [[Yves Edwards]]**
:Uno vant med enstemmig avgjørelse. 

***Mellomvekt:  [[Phil Baroni]] vs.  [[Amar Suloev]]**
:Baroni vant med KO 2:59 i 1. runde.

***Lettvekt:  [[BJ Penn]] vs.  [[Paul Creighton]]**
:Penn vant med TKO (slag) 3:23 i 2. runde.

***Tungvekt:  [[Ricco Rodriguez]] vs.  [[Tsuyoshi Kohsaka]]**
:Rodriguez vant med TKO (slag) 3:26 i 2. runde.

***Middleweight Championship Bout:  [[Murilo Bustamante]] vs.  [[Matt Lindland]]**
:Bustamante vant med submission (guillotine choke) 1:26 i 3. runde. Bustamante hadde Linland i en stram armbar tidlig i kampen og slapp den etter det virket som Lindland klappet ut, og dommer John McCarthy stoppet kampen verbalt. Lindland hevdet like etterpå at han ikke hadde klappet ut og McCarthy startet kontroversielt nok kampen igjen. Dette gjorde at kampen ble kjent som «double tap» kampen.

## Referanser
Motror

**Motror** er et begrep om bruk av balanseror på fly.

Balanseror på fly er ror ytterst på begge vinger som roterer flyet om lengdeaksen. De er koblet sammen slik at de beveger seg motsatt, slik at det ene roret går opp når det andre går ned. Balanseroret er styrt av stikka i flyet slik at om stikka beveges mot høyre, går høyre vinge ned. På fly med ratt vil rotasjon av rattet ikke påvirke flyets retning direkte, men rotasjon av rattet mot høyre legger høyre vinge nedover.

Når et fly går inn i en sving må balanserorene brukes inn i svingen slik at vingen i innersvingen legges litt ned og den andre vingen kommer høyere. Når flyet ligger stabilt i sving vil vingen i innersvingen ha mindre fart enn vingen i yttersvingen. Den raskeste vingen vil ha mer løft enn den andre. Derfor vil vingen i yttersvingen løfte seg mens vingen i innersvingen går ned. For å motvirke dette må flygeren bruke balanserorene "ut av svingen" slik at vingen i innersvingen får en kraft som vil løfte den, og vingen i yttersvingen får en kraft som vil presse den ned. 

Når flyet ligger stabilt i sving brukes det like mye balanseror "ut av svingen" som hastighetsforskjellen mellom vingene vil rotere flyet innover.
Pål Refsdal

**Pål Salahdin Refsdal** (født 9. september 1963 på Kongsvinger) er en norsk freelancejournalist og fotograf bosatt i Bærum. Han har rapportert fra flere krigsområder.

I juni 1998 ble Refsdal såret under et jugoslavisk angrep. I februar 2009 mottok Pål Refsdal, og produksjonsselskapet Refsdal Media, produksjonsstøtte fra Norsk filminstitutt til  dokumentarfilmen «*Den andre siden*», som handler om dagens Afghanistan. 

Refsdal er praktiserende muslim, etter at han konverterte til islam i 2009 da han ble tatt til fange av Taliban i Afghanistan.

I november 2012 ble Refsdal og en afghansk tolk ble kidnappet i provinsen Konar i Afghanistan mens han var på oppdrag for produksjonsselskapet Novemberfilm. Han ble løslatt etter seks dager.

## Referanser


## Eksterne lenker
Dette er Pål Refsdal – Aftenposten
Jon R. Gundersen

**Jon Reidar Gundersen** (født 20. mai 1933 i Oslo, død 2. juni 2020) var en norsk forretningsadvokat med møterett for Høyesterett.

Gundersen var cand.jur. fra 1959 og hadde et studieopphold ved Harvard Law School fra 1959 til 1960. Han fikk advokatbevilling i 1962 og har vært høyesterettsadvokat fra 1969. Han var dommerfullmektig i 1960–61 og tilknyttet advokatfirmaet Arne Eftestøl & Reidar W. Gundersen fra 1961 til 1964, der faren Reidar Wrenstad Gundersen var kompanjong. Fra 1964 til 1993 var han tilknyttet advokatfirmaet Thommessen, Karlsrud, Heyerdahl & Brunsvig, fra 1969 som kompanjong. I 1993 startet han sitt eget firma sammen med høyesterettsadvokat Ole Lund, Lund, Gundersen & Co.

Han innehadde en lang rekke styreverv i norske foretak. Han var styreformann i Storebrand fra 1993, men trakk seg fra vervet i oktober 2000 etter at konserndirektør Åge Korsvold måtte fratre sin stilling i forbindelse med en opsjonsavtale.

## Referanser


## Kilder
* Biografi i *[[Hvem er hvem?]] 1993*, s. 186.
Adrian Grønnevik Smith

**Adrian Grønnevik Smith** (født 19. september 2001) er en norsk barnefilmskuespiller som debuterte i rollen som Lillebror i filmen *[[Knerten (film)|Knerten]]* fra 2009. Mer enn 200 gutter prøvespilte for denne rollen.

Han har også vært med i NRKs barne-TV, blant annet på Jubalong, og NRK super Kampen. Han har også vært gjest hos Grosvold og i TV 2s Senkveld.

## Filmografi
* 2009 – *[[Knerten (film)|Knerten]]* – Lillebror
* 2010 – *[[Knerten gifter seg]]* – Lillebror
* 2011 – *[[Knerten i knipe]]* – Lillebror

## Referanser


## Eksterne lenker
* 
* Adrian Grønnevik Smith - profil og bilder på Filmweb
Li’l Abner

**Li'l Abner** er en amerikansk humoristisk tegneserie skapt av Al Capp. Serien gikk som både dagsstripe og søndagsside i avisene under 43 år, fra 13. august 1934 til 13. november 1977. Under sin glansperiode, på 1940- og 50-tallet, ble den angivelig publisert i over 900 aviser verden over. Serien var en såkalt "forsettelsesserie," med fortellinger som ofte varte over flere uker, med én stripe som nytt innslag hver dag i avisene.

Seriens handling utspiller seg i den fiktive amerikanske landsbyen "Dogpatch," og parodierte Hillbilly-fenomenet. Li'l Abner Yokum er seriens hovedfigur; andre figurer er hans foreldre Papa og Pansy Yokum, og kjæresten Daisy Mae. Serien er best husket for sine stadige innslag av satire. Den i dag trolig mest berømte fortellingen som forekom i serien omhandlet "the 'Shmoos'." 'Shmoos' besto av en gruppe mytiske små skapninger, som var søte og elskverdige og som kunne anskaffe mennesker alle materielle behov, f.eks. mat av alle slag, huden deres var egnet til husbygging, og man kunne ri på dem som transportmiddel. Kapitalistiske industrimenn reagerte ettersom dyrene ruinerte forretningene deres, og det ble til slutt iverksatt aksjon mot å utrydde 'Shmoos.' Den første og mest berømte Shmoo-fortellingen utspilte seg høsten 1948. De opptrådte også i serien ved noen senere anledninger.

## Li'l Abner i Norge
Li'l Abner var aldri særlig velkjent i Norge, kanskje på grunn av at seriens miljøer er utpreget amerikanske. Et lite utvalg striper ble inkludert i boken *Verdens Beste Tegneserier Del 1* (SEMIC, 1994). Serien ble imidlertid artikkelstoff i Aftenposten i oktober 1977, i forbindelse med dens nedleggelse. Serien slo bedre an i Sverige, hvor den gikk under navnet "Knallhatten" i avisen Expressen i årene 1946-77.

## Referanser


## Eksterne lenker
*
Svetozar Marović

**Svetozar Marović** (montenegrinsk: Светозар Маровић; født 31. mars 1955 i Kotor i Montenegro) er en montenegrinsk jurist og politiker. Han var president og regjeringssjef for Serbia og Montenegro fra 7. mars 2003 til 3. juni 2006 da Montenegro erklærte seg selvstendig.

Marović har kroatisk far og montenegrinsk mor. Han vokste opp i byen Budva og har alltid sett den som sitt hjemsted. Marović studerte ved Universitetet i Montenegro i Titograd der han leste rettsvitenskap.

## Referanser
UFC 36

***UFC 36: Worlds Collide*** var et MMA-arrangement i regi av UFC i Las Vegas, Nevada, USA 22. mars 2002.

## Bakgrunn
Det var to tittelkamper under dette arrangementet. Kampen om tungvekttittelen stod mellom Randy Couture og Josh Barnett og i weltervekt mellom Matt Hughes og Hayato Sakurai. UFC 36 var det siste arrangementet for Pat Miletich og Pete Williams.

## Resultater
***Weltervekt:  [[Sean Sherk]] vs.  [[Jutaro Nakao]]**
:Sherk vant med enstemmig avgjørelse. (30-27, 30-27, 30-27)

***Lettvekt:  [[Matt Serra]] vs.  [[Kelly Dullanty]]**
:Serra vant med submission (triangle choke) 2:58 i 1. runde. 

***Tungvekt:  [[Frank Mir]] vs.  [[Pete Williams (mixed martial artist)|Pete Williams]]**
:Mir vant med submission (skulderlås) 0:46 i 1. runde. Teknikken Mir benyttet ble senere kjent som «Mir lock».

***Lett tungvekt:  [[Evan Tanner]] vs.  [[Elvis Sinosic]]**
:Tanner vant med TKO (stoppet av lege) 2:06 i 1. runde.

***Mellomvekt:  [[Matt Lindland]] vs.  [[Pat Miletich]]**
:Lindland vant med TKO (slag) 3:03 i 1. runde.

***Weltervekt tittelkamp:  [[Matt Hughes]] (c) vs.  [[Hayato Sakurai]]**
:Hughes vant med TKO (slag) 3:01 i 4. runde.

***Tungvekt:  [[Pedro Rizzo]] vs.  [[Andrej Arlowski]]**
:Rizzo vant med KO 1:45 i 3. runde.

***Heavyweight Championship Bout:  [[Josh Barnett]] vs.  [[Randy Couture]]**
:Barnett vant med TKO (slag) 4:32 i 2. runde og ble den nye UFC-tittelholderen i tungvekt. Barnett testet positivt på forbudte steroider etter kampen og ble fratatt tittelen umiddelbart og kastet ut av UFC.

## Referanser